1. **Videowall**

**Popis:**

V rámci priestoru bude umiestnený dotykový videowall. Videowall tvoria „multitouch“ obrazovky zapustené v nábytkovej stene, v rámci ktorých je možné premietať filmy, videá, animácie, zobrazovať obrázky, fotografie ale i textové informácie. Videowall je ovládaný pomocou (aplikácie -nie je súčasťou dodavky), ktorá zobrazuje menu aj jednotlivé graficky upravené screeny s desiatimi 2D animáciami dlhými maximálne jednu minútu, jedným jednominútovým na mieru vyrobeným videom, sto fotografiami.

**Obsah:**

Návštevník pristúpi k stene a v prvom kroku zvolí v menu jednu z kategóriu (materská škola, základná škola 1. stupeň, základná škola 2. stupeň, stredná škola, dospelí návštevníci) a jazykovú mutáciu. Obsah videowall-u bude spracovaný na tému prírodné katastrofy, s bližším zameraním na povodne, prívalové dažde, zrážkovú vodu a ich vplyv na zmenu klímy na miestnej a regionálnej úrovni. Obsah animácií bude zameraný na prezentáciu toku Dunaja a jeho prirodzený rozvoj (časová os), tiež povodne - bližšie informácie o povodni z roku 1965, ktorá priamo zasiahla danú oblasť, protipovodňové hrádze, povodňové značky a vodné dielo Gabčíkovo.

Súčasťou bude aj strategická dotykovo ovládaná 2D hra s cieľom aplikovať vodozádržné opatrenia a vybudovať protipovodňovú hrádzu (Programovanie strategickej 2D hry nie je predmetom dodávky).

**Predmetom zákazky je dodanie:**

* **Grafického dizajnu pozadia** - minimálne 2 „moodboardy“ predloží Zhotoviteľ na výber objednávateľovi, po výbere sa daný grafický dizajn rozpracuje detailne,
* **Scenár** k **animáciám 10 ks** a **videám 1ks**
* **Produkcia a postprodukcia** **animácií** a **videa**
* **Produkcia** a **postprodukcia fotografií**

Zhotoviteľ je zodpovedný za tvorbu obsahov. Obsahy tvorí odborný garant a podliehajú schváleniu objednávateľom.

1. **Cesta poznania**

**Popis:**

Informácie o ochrane druhov a biotopov budú spracované a zobrazené užívateľovi na princípe bluetoothových vysielačoch, tzv. Beaconov. Táto forma vzdelávania je vhodná aj pre zdravotne znevýhodnených návštevníkov, tzn. súčasťou môže byť hlasový sprievodca pre nevidiacich alebo komentár v  posunkovej reči pre sluchovo znevýhodnených návštevníkov.

Princíp fungovania v dvoch módoch:

1. - obsah je zobrazovaný na princípe rozšírenej reality ( marker bude zapracovaný v statickej grafike),
2. - obsah je zobrazovaný na základe vysielania signálu zo zariadení, tzv. beacon. V okamihu, keď návštevník prejde okolo daného bodu, v tablete sa vie zobraziť príslušný obsah.

**Obsah:**

V úvode sa návštevník dozvie základné informácie o zlepšovaní kvality životného prostredia a fungovaní.

Po získaní stručných, základných informácií sa mu zobrazí mapa exteriérových bodov. Pomocou mapy sa bude ľahšie orientovať v priestore a nájde cestu k jednotlivým zastaveniam.

Funkcionalita v exteriéry spočíva v tom, že návštevníci pomocou tabletu a mapy prichádzajú k jednotlivým bodom a po prekročení dosahu snímania sa zobrazí príslušný obsah. Na každom stanovišti z ôsmich sa zobrazí 1. staticka grafika, 2. 2d animácia alebo 3d animácia rozšírenej reality a 3. video. V prípade rozšírenej reality bude na mape informácia, aby pri tomto bode namierili na konkrétny marker (napr. umiestnený v statickej grafike alebo na definovanom objekte v priestore), v rámci ktorého sa im zobrazí obsah.

V rámci exteriéru teda bude osem zastavení, ktoré budú zobrazovať názorné ukážky vo formách – 8ks video (dĺžka minimálne 40sek), 4ks 2D animácia (dĺžka minimálne 40sek ), 4ks 3D animácia rozšírenej reality (dĺžka minimálne 40sek), 8ks statická informačná grafika. Témy jednotlivých zastavení budú určené odborným garantom expozície so zameraním na ochranu druhov (fauna, flóra) a biotopov.

Po absolvovaní všetkých stanovíšť, bude návštevník vyzvaný na vyplnenie krátkeho kvízu, aby si overil svoje získané vedomosti. Systém zaznamená jeho odpovede, ktoré automaticky vyhodnotí, zároveň môže byť zaradení do mesačnej súťaže alebo pod.

Zhotoviteľ je zodpovedný za tvorbu obsahov. Obsahy tvorí odborný garant a podliehajú schváleniu objednávateľovi. (Programovanie aplikacie cesty poznania nie je predmetom dodávky).

**Predmetom zákazky je dodanie:**

* **Scenár** k **animáciám 8ks**, **videám 8ks**
* **Produkcia a postprodukcia** **animácií 8ks a videí 8 ks**
* **Grafický dizajn statickej grafiky 8ks**

Zhotoviteľ je zodpovedný za tvorbu obsahov. Obsahy tvorí odborný garant a podliehajú schváleniu objednávateľom.